recursal/SuperWikiNEXT-32B huggingface dataset:
***ขุมนรกอันบ้าคลั่ง*** (Deep Insanity) เป็นโปรเจกต์สื่อผสมญี่ปุ่น สร้างโดยบริษัทสแควร์เอนิกซ์ ประกอบด้วยมังงะชื่อเรื่องว่า *Deep Insanity: Nirvana* ที่เริ่มตีพิมพ์ในนิตยสาร*บิ๊กกังกังรายเดือน*ในเดือนมกราคม พ.ศ. 2563, เกมมือถือและเกมคอมพิวเตอร์ส่วนบุคคลชื่อเกมว่า *Deep Insanity: Asylum* ซึ่งวางจำหน่ายในวันที่ 14 ตุลาคม พ.ศ. 2564 และซีรีส์อนิเมะโทรทัศน์สร้างโดยสตูดิโอซิลเวอร์ลิงก์ชื่อเรื่องว่า *ขุมนรกอันบ้าคลั่ง-เด็กที่หลงทาง* (Deep Insanity: The Lost Child) ออกอากาศตั้งแต่เดือนตุลาคมถึงธันวาคม พ.ศ. 2564

ตัวละคร
-------

### *Deep Insanity: Asylum*

Woo Inominetas (ウー・イノミネタス, *Ū Inominetasu*)
ให้เสียงโดย: ยูอิจิโร อุเมฮาระ
### *ขุมนรกอันบ้าคลั่ง-เด็กที่หลงทาง*

Daniel Kai Shigure (時雨・ダニエル・魁, *Shigure Danieru Kai*)
ให้เสียงโดย: ฮิโระ ชิโมโนะ
Vera Rustamova (ヴェーラ・ルスタモワ, *Vēra Rusutamowa*)
ให้เสียงโดย: อามิ โคชิมิซึ
Leslie Blanc (レスリー・ブラン, *Resurī Buran*)
ให้เสียงโดย: โคสึเกะ โทริอุมิ
Lawrence Larry Jackson (ローレンス・ラリー・ジャクソン, *Rōrensu Rarī Jakuson*)
ให้เสียงโดย: ยูยะ ฮิโรเสะ
Reika Kobato (小鳩玲香, *Kobato Reika*)
ให้เสียงโดย: รุริโกะ โนงุจิ
Sumire Motiki (餅木スミレ, *Motiki Sumire*)
ให้เสียงโดย: คาเอเดะ ฮนโดะ
EL-Cee (Elsie) (エルシー, *Erushī*)
ให้เสียงโดย: ทากาโกะ ทานากะ

อ้างอิง
-------

1. 1 2  Pineda, Rafael Antonio (June 25, 2021). "Square Enix's Deep Insanity Project Gets TV Anime by Silver Link in October". *Anime News Network*. สืบค้นเมื่อ June 26, 2021.
2. 1 2 3 4 5 6  Mateo, Alex (September 17, 2021). "Deep Insanity: The Lost Child Anime Reveals 2nd Promo Video, Cast, Theme Songs, October 12 Premiere". *Anime News Network*. สืบค้นเมื่อ September 17, 2021.

แหล่งข้อมูลอื่น
---------------

* เว๋บไซต์ทางการของโปรเจกต์ (ญี่ปุ่น)
* *Deep Insanity: The Lost Child* (อนิเมะ) ที่เครือข่ายข่าวอนิเมะ
บทความนี้เกี่ยวกับหนังสือ สำหรับละครโทรทัศน์ ดูที่ ลมซ่อนรัก (ละครโทรทัศน์)

**ลมซ่อนรัก** ประพันธ์โดย นราเกตต์ พิมพ์ครั้งแรกเมื่อเดือนมีนาคม พ.ศ. 2550 โดยสำนักพิมพ์พิมพ์คำ ต่อมาสร้างเป็นละครโทรทัศน์ทางช่อง 3 พ.ศ. 2558

เรื่องย่อ
---------

**ภัทริน** หญิงสาวผู้อ่อนต่อโลก หลงคิดว่าเพื่อนชายมอบความรักให้ด้วยใจจริง มารู้ตัวว่าถูกเขาหลอกใช้เป็นเครื่องมือ ก็เมื่อวันต้องรับชดใช้ในสิ่งที่เขาใส่ร้ายป้ายสี วันเวลาที่ซมซานกลับบ้านเกิดที่เมืองเหนือไปพักรักษาแผลใจ ภัทรินได้รับข้อเสนอจาก **ปราณนต์** คุณหมอผู้มีอุดมการณ์ ให้แต่งงานหลอกๆ กับเขาเพื่อตบตาบิดา แลกกับเงินก้อนใหญ่ให้หญิงสาวนำไปใช้หนี้ ภัทรินตกสู่วังวนของการหลอกลวงอีกครั้ง...หลอกพ่อแม่เพื่อนพ้องของทั้งสองฝ่ายว่าได้ร่วมหอลงโรงกันนั่นหนึ่งละ สองคือหลอกตัวเองว่าไม่ได้รักกัน...แต่จะทำได้ง่ายๆหรือ การหลอกลวงยังคงเกิดต่อเนื่องไม่จบสิ้น จนกว่าคนทั้งคู่จะจูงมือกันเดินไปจนสุดทางรัก...

ตัวละคร
-------

### ตัวละครหลัก

* **ปราณนต์** หรือ **ณนต์** : คุณหมอผู้มีอุดมการณ์ ปากร้ายแต่ใจดี
* **ภัทริน** หรือ **ภัท** : หญิงสาวผู้อ่อนต่อโลก
* **ปราณ** : พี่ชายฝาแฝดของปราณนต์

### ตัวละครอื่นๆ

* **อัณณา** หรือ **อัณณ์** : เพื่อนสนิทของปราณนต์และปราณ
* **ธนาฒน์** : แฟนเก่าของภัทริน
* **พสุวัฒน์** : บิดาของปราณนต์และปราณ
* **ภารตี** : มารดาของภัทริน

การนำไปสร้างเป็นละครโทรทัศน์
----------------------------

### นักแสดงนำ

* ณเดชน์ คูกิมิยะ รับบท ปราณนต์ ภานุวัฒน์ / ปราณ ปุณณเวช
* ณฐพร เตมีรักษ์ รับบท ภัทริน ภานุวัฒน์
* ธัญชนก กู๊ด รับบท อัณณา
* สุริยนต์ อรุณวัฒนกูล รับบท ธนาฒน์
* ลภัสรดา ช่วยเกื้อ รับบท ชมนาด
* เกรียงไกร อุณหะนันทน์ รับบท พสุวัฒน์
* ปวีณา ชารีฟสกุล รับบท ภารตี
* จักรกฤษณ์ อำมะรัตน์ รับบท สินธร

อ้างอิง
-------

ลมซ่อนรัก ในสถาพรบุ๊คส์[*ลิงก์เสีย*]

คอนเฟิร์ม!!!!! ลมซ่อนรัก ณเดชน์-แต้ว

เตรียมเฮ! ' ณเดช' คู่'แต้ว' ลง 'ลมซ่อนรัก'
เครื่องบูชาเผาทั้งตัวในคัมภีร์ฮีบรู
แท่นเผาเครื่องหอม แท่นบูชาเผาทั้งตัว และอ่างทองสัมฤทธิ์สำหรับพลับพลาในคัมภีร์ไบเบิล ภาพวาดจากคัมภีร์ไบเบิลฉบับโฮลแมน ค.ศ. 1890
ในศาสนายูดาห์ **เครื่องบูชาเผาทั้งตัว** (อังกฤษ: burnt offering; ฮีบรู: קָרְבַּן עוֹלָה, *qorban ʿōlā*) เป็นรูปแบบหนึ่งของการบวงสรวงซึ่งกล่าวถึงครั้งแรกในคัมภีร์ฮีบรู เครื่องบูชาเผาทั้งตัวในฐานะเครื่องบูชาถวายพระเจ้าเป็นการเผาสัตว์*ทั้งตัว*บนแท่นบูชา ต่างจากการบวงสรวงรูปแบบอื่น ๆ (ที่เรียกว่า *zevach* หรือ *zevach shelamim*) ซึ่งเป็นการเผาสัตว์*บางส่วน*และ*ส่วนใหญ่* แล้วรับประทานโดยผู้เข้าร่วมพิธีในมื้ออาหารบวงสรวง

ในยุคพระวิหารแรกและพระวิหารที่สอง มีการถวายเครื่องบูชาในรูปสัตว์เผาทั้งตัวบนแท่นบูชาในพระวิหารในกรุงเยรูซาเลม 45 ครั้งต่อวัน ผิวหนังของสัตว์นั้นไม่ได้ถูกเผาไปได้ แต่มอบให้แก่ปุโรหิตตามกองเวรของปุโรหิต
ผิวหนังเหล่านี้ถูกระบุว่าเป็นหนึ่งในของขวัญแด่ปุโรหิตยี่สิบสี่อย่างใน Tosefta Hallah

อ้างอิง
-------

1. ↑  Berlin, Adele; Brettler, Marc Zvi (2014). *Jewish Study Bible* (2 Rev(November 2014) ed.). [S.l.]: Oxford University Press. p. 135. ISBN 978-0199978465. สืบค้นเมื่อ 1 April 2016.
2. ↑  Jacob Neusner. *The Comparative Hermeneutics of Rabbinic Judaism: Why this, not that?*. p. 144.
**วัดเทพรัตนาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสวนส้ม อำเภอบ้านแพ้ว จังหวัดสมุทรสาคร

วัดเทพรัตนารามสร้างเมื่อวันที่ 4 กันยายน พ.ศ. 2546 ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556 สร้างโดยพระธรรมวราจารย์ (หลวงปู่แบน) ผู้ขออนุญาตสร้างวัด คือ นายขวัญใจ เพชรดี เป็นวัดที่สร้างเพื่อน้อมถวายเป็นพระราชกุศลแด่พระบาทสมเด็จพระมหาภูมิพลอดุลยเดชมหาราช บรมนาถบพิตร ที่ทรงครองสิริราชสมบัติครบ 60 ปี เมื่อ พ.ศ. 2539 บนที่ดิน 6 ไร่ ที่นายขวัญจัย เพชรดี ถวาย ต่อมาเช่าที่ดินจากสำนักงานพระพุทธศาสนาแห่งชาติ 42 ไร่ ที่อยู่ใกล้กับวัดเพื่อใช้เป็นแปลงสาธิตการปลูกมะนาว

สมเด็จพระสังฆราชเจ้า กรมหลวงวชิรญาณสังวรเสด็จมาวางศิลาฤกษ์อุโบสถ เมื่อวันที่ 8 เมษายน 2543 อุโบสถเป็นอาคารคอนกรีตเสริมเหล็ก โครงหลังคาเป็นเหล็กมุงกระเบื้อง ขนาดกว้าง 10 เมตร ยาว 20 เมตร ผนังด้านนอกประดับด้วยหินแกรนิต เป็นอาคาร 2 ชั้น รวมทั้งชั้นใต้ดิน ฐานแอ่นโค้งท้องเรือสำเภาแบบโบราณ ภายในอุโบสถตกแต่งด้วยไม้สัก ตั้งแต่พื้นถึงภาพแกะสลักเรื่องพระมหาชนกที่ติดฝาผนังด้านใน ดาวเพดาน และชุกชีพระประธาน ไม้ปูพื้นอุโบสถ ใช้แว่นไม้สักเท่า ๆ กันเรียงติด ๆ กัน ปูเป็นพื้นตลอดทั้งอุโบสถ ความเด่นของแว่นไม้สัก เพดานประดับด้วยไม้แกะสลักเป็นรูปธรรมจักร และลายดอกพุดตาน 51 ชิ้น ฝีมือช่างมัณฑะเลย์ ประเทศพม่า ฝาผนังอุโบสถ เหนือช่องหน้าต่าง แกะสลักเรื่องพระมหาชนก

อ้างอิง
-------

1. ↑  "รายงานทะเบียนวัด" (PDF). *สำนักงานพระพุทธศาสนาแห่งชาติ*. คลังข้อมูลเก่าเก็บจากแหล่งเดิม (PDF)เมื่อ 2018-12-22. สืบค้นเมื่อ 2021-03-29.
2. ↑  "ประกาศสำนักงานพระพุทธศาสนาแห่งชาติ เรื่อง ตั้งวัดในพระพุทธศาสนา [วัดเทพรัตนาราม]" (PDF). ราชกิจจานุเบกษา.[*ลิงก์เสีย*]
3. ↑  สมาน สุดโต (15 มกราคม 2555). "พระธรรมวราจารย์(หลวงปู่แบน) ปูชนียเถระ หัวใจมีแต่งาน". โพสต์ทูเดย์.
**การค้าปลีก** (อังกฤษ: retail) คือ การค้าขายสินค้าหรือบริการแก่ผู้บริโภคผ่านทางช่องทางต่าง ๆ เพื่อแสวงหากำไร ความต้องการของสินค้าสร้างผ่านการพัฒนาการตลาดและการส่งเสริมการขาย เพื่อตอบโจทย์ความต้องการของผู้บริโภค ผ่านทางห่วงโซ่อุปทาน ในช่วง ค.ศ. 2000 มีการค้าปลีกมากมายที่เกิดขึ้นออนไลน์ ผ่านทางการจ่ายแบบอิเล็กทรอนิกส์ และจัดส่งผ่านทาง ผู้ส่งสารหรือไปรษณีย์ การค้าปลีกยังคลอบคลุมถึงการบริการอื่น ๆ เช่น การส่ง ในขณะเดียวกันคำว่า การค้าปลีก สามารถนำไปใช้เมื่อผู้ให้บริการสนองความต้องการต่อคนจำนวนมาก เช่น เพื่อสาธารณะ ร้านค้านั้นอาจจะอยู่ข้างถนนในย่านชุมชน ศูนย์การค้า หรือ ถนนคนเดิน การค้าปลีก ออนไลน์เป็นรูปแบบหนึ่งของการพาณิชย์อิเล็กทรอนิกส์ที่ใช้สำหรับการติดต่อทางธุรกิจระหว่างผู้ซื้อและผู้ขาย ซึ่งเป็นรูปแบบหนึ่งของการค้าส่งที่ไม่มีหน้าร้าน

ปกติแล้วช้อปปิง หมายถึง การซื้อผลิตภัณฑ์ ในบางโอกาสการช้อปปิงนั้นทำไปเพื่อให้ได้มาซึ่งสิ่งจำเป็นเช่น อาหาร และ เสื้อผ้า แต่ว่า บางทีก็สามารถเป็นกิจกรรมนันทนาการ ได้เช่นกัน การช้อปปิงนันทนาการรวมไปถึงการช้อปปิงผ่านหน้าต่าง ซึ่งเป็นการเดินดูร้านค้าโดยไม่จำเป็นต้องซื้อ

ประเภทของช่องทางการค้าปลีก
--------------------------

ร้านค้าผลไม้ ที่ Naggar, รัฐหิมาจัลประเทศ, India
ตลาด San Juan de Dios ในกัวดาลาฮารา
ข้างในซูเปอร์มาร์เก็ตในประเทศรัสเซีย
ตลาดวอลนัท ที่ Katra, รัฐชัมมูและกัศมีร์, ประเทศอินเดีย
สถานที่ซื้อขายคือสถาณที่ที่มีการแลกเปลี่ยนสินค้าและการบริการ ในตลาดแบบโบราณ ผู้ขายจะตั้งร้านเพื่อให้ผู้บริโภคเลือกซื้อ ทัวโลกยังมีตลาดแบบโบราณอยู่มากมาย

แม้ว่าในบางประเทศนั้น ร้านค้าปลีกส่วนใหญ่ยังเป็นกิจการในครอบครัว ปัจจุบันนั้นกิจการเหล่านี้กำลังถูกกว้านซื้อโดยบริษัทใหญ่ๆ และเปลี่ยนเป็น กลุ่มของร้านย่อยที่อยู่ภายใต้บริษัทเดียวกัน โดยปกติแล้วร้านค้าเหล่านี้จะพบได้ภายในห้างสรรพสินค้า หรือที่ถนนคนเดิน ร้านค้าต่างๆ
**วัดสหธรรมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร มีที่ดินตั้งวัดจำนวนเนื้อที่ 84 ไร่

ไม่มีหลักฐานชี้ชัดเกี่ยวกับการสร้างวัด จากข้อมูลกรมการศาสนาระบุว่าสร้างขึ้นประมาณ พ.ศ. 2496 ได้รับพระราชทานวิสุงคามสีมา พ.ศ. 2511 ด้านการศึกษา มีโรงเรียนพระปริยัติธรรมแผนกธรรม เปิดสอน เมื่อ พ.ศ. 2515 โรงเรียนพระปริยัติธรรมแผนกสามัญ เปิดสอนเมื่อ พ.ศ. 2515

อาคารเสนาสนะได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2512 เป็นอาคารคอนกรีตเสริมเหล็ก ศาลาการเปรียญ กว้าง 14 เมตร ยาว 36 เมตร สร้างเมื่อ พ.ศ. 2512 เป็นอาคารไม้ กุฏิสงฆ์ จำนวน 13 หลัง เป็นอาคารคอนกรีตเสริมเหล็ก ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 1 หลัง ปูชนียวัตถุมี พระประธานประจำอุโบสถชื่อว่า *หลวงพ่อมีลาภ* ขนาดหน้าตักกว้าง 4 ศอก 9 นิ้ว สร้างเมื่อ พ.ศ. 2522 ผู้คนมักมาบนบานขอพรให้สำเร็จในสิ่งที่ตนปรารถนา โดยเฉพาะบนขอลาภ ทำมาค้าขาย ซื้อขายที่ดิน นอกจากนั้นวัดยังมีพระพุทธรูป 15 องค์

อ้างอิง
-------

1. ↑  "วัดสหธรรมาราม". องค์การบริหารส่วนตำบลพันท้ายนรสิงห์.
2. ↑  "วัดสหธรรมาราม". ศูนย์ข้อมูลกลางทางวัฒนธรรม.
**วัดน้ำปาด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชมพู อำเภอเนินมะปราง จังหวัดพิษณุโลก

วัดน้ำปาดตั้งวัดเมื่อ พ.ศ. 2382 ปรากฏหลักฐานในแผนที่เมืองพิษณุโลก กรมแผนที่ได้จัดทำไว้เมื่อ พ.ศ. 2461 ได้ระบุวัดและตำแหน่งที่ตั้งวัดไว้ ชาวบ้านเรียกว่า **วัดเฉลียงงาม** เพราะบริเวณวัดมีต้นเฉลี่ยงงามอายุประมาณ 100 กว่าปี อยู่ในบริเวณที่ดินของวัด ชื่อนี้ปรากฏอยู่ในเอกสารหนังสือรับรองการทำประโยชน์ (น.ส.3 ก) เลขที่ 182 ออกวันที่ 16 มิถุนายน พ.ศ. 2520 แต่ผู้ให้ข้อมูลจึงเอาชื่อต้นไม้ดังกล่าวเป็นชื่อ "วัดเฉลียงงาม" แต่จริง ๆ แล้วเป็นวัดน้ำปาดกับวัดเฉลียงงามเป็นวัดเดียวกัน กรมศาสนาได้สำรวจและขึ้นทะเบียนที่ดินศาสนสมบัติเมื่อ พ.ศ. 2475 วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2550

อุโบสถมหาอุดของวัดสร้างจากอิฐ ไม่ใช้เหล็ก ไม่มีเสา มีพระประธานรูปหล่อสำริด โดยรอบทั้งด้านในและด้านนอกมีจิตรกรรมซึ่งวาดโดยช่างพื้นบ้าน เป็นเรื่องราวการทำความดีความชั่ว ความเชื่อของชาวบ้านและวิถีชาวบ้านในยุคนั้น เช่น การทำบาปจะตกนรก ภาพรถไฟกรุงเทพเชียงใหม่ เป็นต้น ภาพน่าจะวาดในสมัยรัฐนิยม สมัยรัฐบาลจอมพลป.

ระเบียงภาพ
----------

<gallery>
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 01.jpg|ภายในอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 03.jpg|จิตรกรรมบนผนังภายนอกอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 04.jpg|จิตรกรรมบนผนังภายนอกอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 06.jpg|จิตรกรรมบนผนังภายนอกอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 07.jpg|จิตรกรรมบนผนังภายนอกอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 10.jpg|จิตรกรรมบนผนังภายนอกอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 11.jpg|จิตรกรรมบนผนังภายในอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 14.jpg|จิตรกรรมบนผนังภายในอุโบสถกลังเดิมของวัดน้ำปาด

อ้างอิง
-------

1. ↑  "วัดน้ำปาด ตำบลชมพู อำเภอเนินมะปราง พิษณุโลก". ทัวร์วัดไทย.
2. ↑  "วัดน้ำปาด". สำนักงานพระพุทธศาสนาแห่งชาติ.
3. ↑  "ชมจิตรกรรมฝาผนังฝีมือช่างพื้นบ้าน วัดน้ำปาด ต.ชมพู อายุกว่า 100 ปี".
4. ↑  "จิตรกรรมฝาผนังวัดน้ำปาด เนินมะปราง พิษณุโลก".

วิกิมีเดียคอมมอนส์มีสื่อที่เกี่ยวข้องกับ **วัดน้ำปาด**
**พระนางช็องซ็อง** (เกาหลี: 정성왕후 서씨, 7 ธันวาคม 1692 - 15 กุมภาพันธ์ 1757) เป็นพระมเหสีองค์แรกของ พระเจ้าย็องโจ พระราชาองค์ที่ 21 แห่ง ราชวงศ์โชซ็อน

พระราชประวัติ
-------------

สมเด็จพระราชินีช็องซ็อง ประสูติเมื่อวันที่ 7 ธันวาคม ค.ศ. 1692 เป็นธิดาของ ซอจงเจ และ ท่านผู้หญิงลี พอพระชนม์ได้ 10 พรรษาทรงเข้าพิธีอภิเษกกับ องค์ชายย็อนอิง พระราชโอรสของ พระเจ้าซุกจง ที่ประสูติแต่ พระสนมซุกบิน แห่งตระกูลชเว เมื่อเสร็จพิธีพระนางจึงได้เลื่อนขึ้นเป็น เจ้าหญิงพระชายา

ในปี ค.ศ. 1724 พระเจ้าคย็องจง พระราชาองค์ที่ 20 และเป็นพระเชษฐาต่างพระราชมารดาขององค์ชายย็อนอิงซึ่งขณะนั้นทรงเป็น วังเซเจ หรือพระราชอนุชารัชทายาทได้เสด็จสวรรคตลงองค์ชายย็อนอิงจึงได้ขึ้นครองราชย์เป็น พระเจ้าย็องโจ ส่วนพระชายาจึงได้เลื่อนขึ้นเป็นพระมเหสีช็องซ็อง

ในวันที่ 15 กุมภาพันธ์ ค.ศ. 1757 ตรงกับปีที่ 33 ในรัชกาลพระมเหสีช็องซ็องพระมเหสีคู่พระทัยของพระเจ้าย็องโจได้สวรรคตลง ณ พระราชวังชังด็อก ทำให้ เจ้าชายรัชทายาทซาโด พระโอรสบุญธรรมเสียพระทัยจนพระสติวิปลาสไปในที่สุด

พระนางช็องซ็อง ไม่ทรงมีพระโอรส-ธิดา

  



| ก่อนหน้า |  | พระนางช็องซ็อง |  | ถัดไป |
| --- | --- | --- | --- | --- |
| **พระนางซ็อนอึย** |  | **สมเด็จพระราชินีแห่งโชซอน** (ค.ศ. 1724 - 1757) |  | **พระนางช็องซุน** |
**พระนางฮโยอึย** (เกาหลี: 효의왕후,13 พฤศจิกายน 1753- 10 เมษายน 1821) เป็นพระมเหสีของ พระเจ้าช็องโจ พระราชาองค์ที่ 22 แห่ง ราชวงศ์โชซ็อน

พระราชประวัติ
-------------

**พระมเหสีฮโยอึย** ประสูติเมื่อวันที่ 13 พฤศจิกายน ค.ศ. 1753 ตรงกับปีที่ 29 ในรัชกาล พระเจ้ายองโจ ทรงเป็นธิดาของ คิมชีมุก และ นายหญิงฮง

ในปีค.ศ. 1762 ขณะมีพระชันษาได้ 9 ปี ได้อภิเษกสมรสกับ องค์ชายลีซาน ซึ่งเป็น**วังเซซน**(王世孫) หรือ**พระราชนัดดารัชทายาท**ของพระเจ้ายองโจ พระนางจึงมีพระยศเป็น **เซซนบิน**(世孫嬪) หรือพระชายาของพระราชนัดดารัชทายาทนับตั้งแต่นั้นมา

ปี ค.ศ. 1776 พระเจ้าย็องโจเสด็จสวรรคตด้วยพระชนมายุ 81 พรรษา หลังจากครองราชย์มาเป็นเวลาถึง 51 ปี กับอีก 188 วัน เจ้าชายลีซานในฐานะวังเซซน หรือพระราชนัดดารัชทายาทจึงขึ้นครองราชย์เป็น พระเจ้าช็องโจ พระนางซึ่งเป็นพระชายาเดิมจึงได้ขึ้นเป็น **พระมเหสี**(王妃 วังบีมามา) พระนางไม่มีพระราชโอรสธิดาแต่มีพระราชโอรสบุญธรรมคือ เจ้าชายรัชทายาทมุนฮโย (พระราชโอรสพระสนมเอกอึยบิน สกุลซ็อง และ องค์ชายลีคง(พระราชโอรสพระสนมเอกซูบิน สกุลปาร์ค ซึ่งเจ้าชายลีคงจะได้สืบราชบัลลังก์ต่อจากพระเจ้าช็องโจ ซึ่งเป็นพระราชบิดา ทรงพระนามว่าพระเจ้าซุนโจ

เมื่อพระเจ้าช็องโจ พระราชสวามีเสด็จสวรรคตในปีค.ศ. 1800 เจ้าชายลีคงซึ่งเป็นพระราชโอรสของพระเจ้าช็องโจ ประสูติแต่พระสนมเอกซูบิน สกุลปาร์ค ได้ขึ้นครองราชย์สืบต่อไป ทรงพระนามว่าพระเจ้าซุนโจ พระเจ้าซุนโจโปรดเกล้า ฯ ให้เฉลิมพระอิสริยยศพระมเหสีของพระราชบิดา ซึ่งเป็นพระราชมารดาเลี้ยงขึ้นเป็นสมเด็จพระพันปีหลวง (วังแดบี 王大妃)

สมเด็จพระพันปีหลวงเสด็จสวรรคตในปีค.ศ. 1821 สิริพระชนมพรรษา 67 พรรษา ณ พระตำหนักชากย็องจอน(慈慶殿) พระราชวังชังกย็องกุง(昌慶宮) กรุงโซล ในรัชกาลของพระเจ้าซุนโจซึ่งเป็นพระราชโอรสบุญธรรม 

พระนางได้รับการเฉลิมพระนามเต็มอย่างเป็นทางการภายหลังสวรรคตว่า สมเด็จพระราชินีเย-กย็อง ชาซู ฮโยอึย วังฮู (睿敬慈粹孝懿王后) ออกพระนามอย่างลำลองว่า**สมเด็จพระราชินีฮโยอึย วังฮู**

ต่อมาในรัชกาลพระเจ้าโกจง เมื่อทรงยกฐานะราชอาณาจักรโชซ็อนขึ้นเป็นจักรวรรดิเทียบเท่ากับจักรวรรดิต้าชิง และเปลี่ยนมาใช้พระอิสริยยศ**ฮวางเจ**(皇帝) ซึ่งเทียบเท่ากับฮ่องเต้ของจักรวรรดิต้าชิงแล้ว ได้โปรดเกล้าฯให้เฉลิมพระยศย้อนหลังถวายแด่เหล่ากษัตริย์และพระราชินีรัชกาลก่อนๆของโชซ็อนขึ้นเป็นพระจักรพรรดิและพระจักรพรรดินีด้วย ในส่วนของสมเด็จพระราชินีฮโยอึยนั้น ได้รับการถวายพระนามว่าสมเด็จพระจักรพรรดินีจางฮวี เย-กย็อง ชาซู ฮโยอึย ซ็อนฮวางฮู 庄徽睿敬慈粹孝懿宣皇后 ออกพระนามอย่างลำลองว่า สมเด็จพระจักรพรรดินีซ็อน (ซ็อนฮวางฮู 宣皇后)


| ก่อนหน้า |  | พระนางฮโยอึย |  | ถัดไป |
| --- | --- | --- | --- | --- |
| **พระนางช็องซุน** |  | **สมเด็จพระราชินีแห่งโชซอน** (ค.ศ. 1776 - 1800) |  | **พระนางซุนว็อน** |
**อนุสัญญามอนทรีออล** (อังกฤษ: Montreal Convention) หรือชื่อทางการคือ **อนุสัญญาเพื่อการรวบรวมกฎเกณฑ์บางประการเกี่ยวกับการรับขนระหว่างประเทศทางอากาศ** (อังกฤษ: Convention for the Unification of Certain Rules for International Carriage by Air) หรือย่อว่า **MC99** เป็นสนธิสัญญาพหุภาคีซึ่งกำหนดขึ้นโดยองค์การการบินพลเรือนระหว่างประเทศในปี 1999 ถูกพัฒนามาจากอนุสัญญาวอร์ซอ มีเนื้อหาเกี่ยวกับความรับผิดของสายการบินต่อชีวิตและทรัพย์สินของผู้โดยสาร

อนุสัญญามอนทรีออลได้รับการลงนามครั้งแรกในวันที่ 28 พฤษภาคม ค.ศ. 1999 ที่เมืองมอนทรีออล ประเทศแคนาดา และเริ่มบังคับใช้เมื่อ 4 พฤศจิกายน ค.ศ. 2003 ปัจจุบันมีภาคีสมาชิก 133 ราย (132 ประเทศ+สหภาพยุโรป) อนุสัญญานี้ครอบคลุมไปถึงเที่ยวบินภายในประเทศของประเทศที่เป็นภาคีสมาชิก ประเทศไทยเป็นหนึ่งในรัฐภาคีของอนุสัญญานี้

ความรับผิดของผู้ขนส่ง
---------------------

| ความรับผิด | วงเงินรับผิดเดิม | ปรับปรุงครั้งแรก30 ธ.ค. 2009 | ปรับปรุงครั้งที่สอง28 ธ.ค. 2019 |
| --- | --- | --- | --- |
| การเสียชีวิต บาดเจ็บ ของผู้โดยสาร ระหว่างโดยสารหรือกำลังขึ้นลงอากาศยาน | 100,000 SDR | 113,100 SDR | 128,821 SDR |
| ความล่าช้าในการขนส่งผู้โดยสาร | 4,150 SDR | 4,694 SDR | 5,346 SDR |
| ความบุบสลาย, สูญหาย, เสียหาย หรือล่าช้า ของสัมภาระติดตัว | 1,000 SDR | 1,131 SDR | 1,288 SDR |
| ความบุบสลาย, สูญหาย, เสียหาย หรือล่าช้า ของสัมภาระลงทะเบียน | 17 SDR/กิโลกรัม | 19 SDR/กิโลกรัม | 22 SDR/กิโลกรัม |

อัตราแลกเปลี่ยน ณ 2 มกราคม 2024 อยู่ที่ 1 SDR = 1.339 ดอลลาร์สหรัฐ = 45.90 บาท

การฟ้องร้องคดีความระหว่างประเทศตามอนุสัญญานี้ โจทย์จะเลือกฟ้องร้องต่อศาลในอาณาเขตต้นทางหรืออาณาเขตปลายทางของรัฐภาคีก็ได้ กระบวนพิจารณาคดีและผลแห่งคดีให้ใช้กฎหมายแห่งประเทศซึ่งศาลที่พิจารณาพิพากษาคดีตั้งอยู่ (ถ้าเป็นศาลไทยจะอยู่ในอำนาจพิจารณาพิพากษาของศาลทรัพย์สินทางปัญญาและการค้าระหว่างประเทศ)

อ้างอิง
-------

1. 1 2  ราชกิจจานุเบกษา. พระราชบัญญัติ การรับขนทางอากาศระหว่างประเทศ (ฉบับที่ ๒) พ.ศ. ๒๕๖๐ เล่ม ๑๓๔ ตอนที่ ๕๖ ก วันที่ ๒๖ พฤษภาคม ๒๕๖๐
2. ↑  ข้อ 21 แห่งอนุสัญามอนทรีออล ค.ศ. 1999
3. ↑  ข้อ 22 ย่อหน้า 1 แห่งอนุสัญามอนทรีออล ค.ศ. 1999
4. ↑  ข้อ 22 ย่อหน้า 2 แห่งอนุสัญามอนทรีออล ค.ศ. 1999
5. ↑  ข้อ 22 ย่อหน้า 3 แห่งอนุสัญามอนทรีออล ค.ศ. 1999
6. ↑  Currency units per SDR for December 2021 International Monetary Fund
**วิทยาลัยเกษตรและเทคโนโลยีพัทลุง** (อังกฤษ **: Phatthalung College of Agriculture and Technology** ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคใต้ตั้งอยู่ในจังหวัดพัทลุง โดยเปิดสอน 3 หลักสูตร คือ ปวช. ปวส. และปริญญาตรี (ต่อเนื่อง)

ประวัติ
-------

 วิทยาลัยเกษตรและเทคโนโลยีพัทลุง แรกเริ่มก่อตั้งเป็น โรงเรียนเกษตรกรรม จังหวัดพัทลุง เมื่อวันที่ 1 เมษายน พ.ศ. 2516 ต่อมา  15  พฤษภาคม พ.ศ. 2522 ยกฐานะเป็นวิทยาลัยเกษตรกรรมพัทลุง สังกัด กองวิทยาลัยเกษตรกรรม  กรมอาชีวศึกษา กระทรวงศึกษาธิการ ได้เปิดสอนหลักสูตร ปวท. และ ปวช.พิเศษ ตามโครงการ อศ.กช. พุทธศักราช 2527

วันที่ 16 พฤษภาคม พ.ศ. 2537 ประกาศเป็นวิทยาลัยชุมชนชื่อ วิทยาลัยชุมชนควนกุฎ วิทยาลัยฯ เปิดสอนหลักสูตร ปวช. สาขาวิชาพาณิชยการ

และช่างยนต์ หลักสูตร 3 ปี

วันที่ 26 กันยายน พ.ศ. 2539 เปลี่ยนชื่อเป็นวิทยาลัยเกษตรและเทคโนโลยีพัทลุง ตามประกาศของกระทรวงศึกษาธิการ โดยมีพื้นที่ทั้งหมด 1,967 ไร่  2 งาน 7 ตารางวา พื้นที่ส่วนใหญ่เป็นที่ราบลุ่มเหมาะแก่การทำนา พื้นที่บางส่วนได้รับ  การปรับปรุงเพื่อทำการปลูกพืชไร่   พืชสวนและทุ่งหญ้าเลี้ยงสัตว์   (เดิมพื้นที่ทั้งหมดของวิทยาลัย คือ  2,011 ไร่ 3 งาน 23 ตารางวา  ในปี 2552 กรมธนารักษ์ได้อนุญาตให้ กรมชลประทาน โดยสำนักชลประทานที่ 16  ใช้พื้นที่ (ที่ราชพัสดุแปลงหมายเลขทะเบียนที่ พท. 239 (บางส่วน))  เนื้อที่ 44-1-16 ไร่ ทำการก่อสร้างโครงการพัฒนาแหล่งน้ำและบรรเทาอุทกภัยเมืองพัทลุง (โครงการคลองลำเบ็ด)) และเป็นส่วนงานหนึ่งของ สถาบันการอาชีวศึกษาเกษตรภาคใต้ และได้เปิดทำการสอนหลักสูตรปริญญาตรี เมื่อปีการศึกษา 2557 ในหลักสูตรปริญญาตรี (ต่อเนื่อง) **เทคโนโลยีบัณฑิต (ทล.บ.)**

รับนักศึกษาจบปวส. พืชศาสตร์

* สาขาวิชาเทคโนโลยีการผลิตพืช

เปิดสอน
-------

ปัจจุบันทำการเรียนการสอน ดังนี้

#### หลักสูตรประกาศนียบัตรวิชาชีพ

รับนักเรียนจบ ม.3 เรียนต่อ 3 ปี

* สาขาวิชาเกษตรศาสตร์
* สาขางานพืชศาสตร์
* สาขางานการผลิตสัตว์
* สาขางานอุตสาหกรรมเกษตร
* สาขาวิชาเกษตรศาสตร์
* สาขางานการผลิตสัตว์ (อศ.กช.)

#### หลักสูตรประกาศนียบัตรวิชาชีพชั้นสูง

รับนักเรียนจบ ม.6 หรือ ปวช. เรียนต่อ 2 ปี

* สาขาวิชาพืชศาสตร์

สาขางานพืชสวน

* สาขาวิชาสัตวศาสตร์

สาขางานการผลิตสัตว์ 

* สาขาวิชาเทคโนโลยีและนวัตกรรมการเกษตร

สาขางานเทคโนโลยีและนวัตกรรมการเกษตร

### หลักสูตรทวิภาคี ระดับประกาศนียบัตรวิชาชีพชั้นสูง

รับนักเรียนจบ ม.6 หรือ ปวช. เรียนต่อ 2 ปี

* สาขาวิชาพืชศาสตร์

สาขางานพืชสวน (ทวิภาคี)

* สาขาวิชาสัตวศาสตร์

สาขางานการผลิตสัตว์ (ทวิภาคี) โคนม

แหล่งข้อมูลอื่น
---------------

* เว๊บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
* เว๊บไซต์สถาบันการอาชีวศึกษาเกษตรภาคใต้
* เว๊บไซต์วิทยาลัย

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-06-17. สืบค้นเมื่อ 2017-05-10.
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-06-13. สืบค้นเมื่อ 2017-05-10.

| * ด
* ค
* ก
หน่วยงานในสถาบันการอาชีวศึกษาเกษตรภาคใต้ |
| --- |
| สาขาวิชา | การผลิตพืช • การผลิตสัตว์ • การเพาะเลี้ยงสัตว์น้ำ • แปรรูปสัตว์น้ำ |  |
| วิทยาลัย | ศูนย์กลางนครศรีธรรมราช • กระบี่ • ชุมพร • ตรัง • พังงา • พัทลุง • ระนอง • สงขลา • สตูล • สุราษฎร์ธานี • ติณสูลานนท์ • ชุมพรเขตรอุดมศักดิ์ |
| อื่น ๆ | อาชีวศึกษาบัณฑิต |
| หมวดหมู่ • โครงการ • สถานีย่อย |
Puerto Rican singer
ระวังสับสนกับ เมืองโอซูนา, สเปน
นักดนตรี
**ฮวน การ์โลส โอซูนา โรซาโด** (สเปน: *Juan Carlos Ozuna Rosado*; เกิด 13 มีนาคม ค.ศ. 1992) หรือชื่อในวงการคือ **โอซูนา** เป็นนักร้องชาวปวยร์โตรีโก มีสตูดิโออัลบั้มที่ขึ้นอันดับหนึ่งบนชาร์ต *บิลบอร์ด* ท็อปละตินอัลบั้ม ถึงห้าครั้ง แนวเพลงส่วนใหญ่ของเขาเป็นแนวเรเกตอนและลาตินแทร็ป ขณะเดียวกันก็ได้ร่วมงานกับศิลปินแนวอื่น ๆ ทั้งเร็กเก, บาชาตา และมูมบาห์ตัน

โอซูนาริเริ่มอาชีพทางดนตรีในปี 2012 หลังจากออกซิงเกิลแรก "Imaginando" ซึ่งต่อมาเป็นที่สนใจของค่ายเพลง จนนำไปสู่การร่วมงานกับแดดดีแยงกี และอานูเอล โดเบลอา ในปี 2018 เขาออกสตูดิโออัลบั้มชุดที่สอง *Aura* ซึ่งเปิดตัวอันดับที่ 7 บนชาร์ต *บิลบอร์ด* 200 การร่วมงานกับดีเจสเนก, คาร์ดิ บี และเซลีนา โกเมซ ในเพลง "ตากีตากี" ทำให้เขาได้รับการรับรองระดับทองคำขาว 4 ครั้ง จากอาร์ไอเอเอ

ตลอดอาชีพนักร้องของเขา โอซูนาขายอัลบั้มได้มากกว่า 15 ล้านชุดทั่วโลก ทำให้เขากลายเป็นหนึ่งในศิลปินลาตินที่ทำยอดขายได้ดีที่สุดตลอดกาล เขาเป็นศิลปินที่มิวสิกวิดีโอมียอดผู้ชม 1 พันล้านครั้งบนยูทูบถึงเจ็ดเพลง ซึ่งมีการบันทึกว่าเป็นจำนวนมากกว่าศิลปินใด ๆ และได้รับรางวัลด้านดนตรีหลายรางวัล รวมถึงรางวัลลาตินแกรมมีสองครั้ง, บิลบอร์ดมิวสิกอะวอดส์ห้าครั้ง, บิลบอร์ดลาตินมิวสิกอะวอดส์สิบสองครั้ง และบันทึกไว้ในบันทึกสถิติโลกกินเนสส์ 4 หัวข้อ ในปี 2019 นิตยสาร *ไทม์* จัดให้เขาอยู่ในรายชื่อ 100 บุคคลที่ทรงอิทธิพลที่สุดในโลก เขายังปรากฏอยู่ในภาพยนตร์ลำดับที่เก้า ในแฟรนไชส์ *เร็ว..แรงทะลุนรก* ด้วย

อ้างอิง
-------

1. ↑  "Reggaeton, Bachata, Latin Trap? Ozuna Does It All?". *nytimes.com* (ภาษาอังกฤษ). September 3, 2017. สืบค้นเมื่อ July 14, 2020.
2. ↑  "Biografía de Ozuna". *Buena Musica*. สืบค้นเมื่อ December 31, 2016.
3. ↑  "Ozuna es declarado como el nuevo rey del reggaetón a nivel mundial". คลังข้อมูลเก่าเก็บจากแหล่งเดิมเมื่อ 2019-09-20. สืบค้นเมื่อ September 20, 2019.
4. ↑  "Playlist: Ozuna, el nuevo rey midas del reggaetón, está cumpliendo años". สืบค้นเมื่อ September 20, 2019.
5. ↑  "Cuál es el drama que persigue a Ozuna, una de las máximas estrellas latinas". 21 December 2019. สืบค้นเมื่อ 21 December 2019.
6. ↑  Fernandez, Suzette (February 5, 2019). "Ozuna Tops Justin Bieber to Become the Artist With the Most 1 Billion-View Videos on YouTube". *Billboard*. สืบค้นเมื่อ February 5, 2019.
7. ↑  "MEET OZUNA: ONE OF THE LATIN ARTISTS FEATURED IN THE NEWLY RELEASED GUINNESS WORLD RECORDS 2020 EDITION". September 9, 2019. สืบค้นเมื่อ October 3, 2019.
8. ↑  "Ozuna By Daddy Yankee". October 21, 2019. สืบค้นเมื่อ October 29, 2019.
9. ↑  "Ozuna Says Being in 'F9' is a 'Dream Come True'". June 26, 2021. คลังข้อมูลเก่าเก็บจากแหล่งเดิมเมื่อ 2013-08-19. สืบค้นเมื่อ July 7, 2021.
พระคาร์ดินัลไมเกิ้ล มีชัย กิจบุญชู อัครมุขนายกกิตติคุณมิสซังโรมันคาทอลิกกรุงเทพฯ
ในคริสตจักรโรมันคาทอลิก **มุขนายกกิตติคุณ** (อังกฤษ: bishop emeritus) หรือ **พระสังฆราชกิตติคุณ** หมายถึง มุขนายกที่ได้รับอนุมัติจากพระสันตะปาปาให้ลาออกจากตำแหน่ง กรณีเป็นอัครมุขนายกที่ลาออกเรียกว่า**อัครมุขนายกกิตติคุณ** เนื่องจากมุขนายกกิตติคุณพ้นจากอำนาจในการบริหารมุขมณฑลแล้ว ประมวลกฎหมายพระศาสนจักรจึงถือว่ามุขนายกกิตติคุณเป็นมุขนายกเกียรตินามประเภทหนึ่ง

ในประเทศไทย
-----------

ในปัจจุบันประเทศไทยมีมุขนายกมิสซังที่เกษียณแล้วและยังมีชีวิตอยู่ 6 ท่าน ได้แก่

* เขตมิสซังกรุงเทพฯ - พระคาร์ดินัลไมเกิ้ล มีชัย กิจบุญชู
* เขตมิสซังจันทบุรี - พระคุณเจ้าลอเรนซ์ เทียนชัย สมานจิต
* เขตมิสซังท่าแร่-หนองแสง - พระคุณเจ้าหลุยส์ จำเนียร สันติสุขนิรันดร์
* เขตมิสซังราชบุรี - พระคุณเจ้ายอห์น บอสโก ปัญญา กฤษเจริญ
* เขตมิสซังอุบลราชธานี - พระคุณเจ้าฟิลิป บรรจง ไชยรา
* เขตมิสซังนครสวรรค์ - พระคุณเจ้ายอแซฟ พิบูลย์ วิสิฐนนทชัย

อ้างอิง
-------

1. ↑  Code of Canon Law, Can. 402 §1
2. ↑  "พระสังฆราชกิตติคุณ" เก็บถาวร 2011-01-19 ที่ เวย์แบ็กแมชชีน.เรียกข้อมูลวันที่ 7 กรกฎาคม พ.ศ. 2555.
**สพล ชนวีร์** (เกิด 8 มีนาคม 
2523) เป็นอดีตนักแสดงชายชาวไทย มีชื่อเสียงจากการรับบทเป็นพระเอกในละครจักร ๆ วงศ์ ๆหลายเรื่อง

ประวัติ
-------

สพล ชนวีร์ มีชื่อจริงว่า ปิยะรัชต์ อรรถกรศิริโพธิ์ ชื่อเล่นว่า บอย เกิดเมื่อวันที่ 8 มีนาคม 2523 เป็นพี่คนโตในบรรดาพี่น้อง 2 คน เขามีน้องสาวคือ บี–มาติกา อรรถกรศิริโพธิ์ นักแสดงชื่อดัง ซึ่งมีชื่อเสียงจากการแสดงละครจักร ๆ วงศ์ ๆ เช่นเดียวกันและเคยได้แสดงละครร่วมกันหลายเรื่อง

ปัจจุบันสพลหรือปิยะรัชต์ได้หันหลังให้กับวงการบันเทิงตั้งแต่ปี 2550 โดยหันไปทำธุรกิจส่วนตัวและแต่งงานกับหญิงสาวนอกวงการนามว่า "ขวัญฤดี ธานินทรประชา" ซึ่งทั้งคู่มีลูกสาวด้วยกันทั้งหมด 2 คน

ในช่วงปี 2557 สพลป่วยเป็นโรค GBS (Guillain-Barre' Syndrome) ถึงขั้นนอนเฉย ๆ ขยับตัวไม่ได้ กินอาหารและขับถ่ายไม่ได้ ต้องใช้เครื่องช่วยหายใจ แต่ในปัจจุบันรักษาจนหายเป็นปกติ

เข้าสู่วงการ
------------

สพลเข้าสู่วงการจากการแสดงเป็น พ่อจันทร์ บุตรชายคนโตของ ขุนไกร กับ ดาวเรือง ในละครพีเรียดอิงประวัติศาสตร์เรื่องสายโลหิต เมื่อปี 2538 ในปีถัดมา เขาได้แสดงละครเรื่องบ้านสอยดาว โดยแสดงเป็น ปวุฒิ (วัยเด็ก) รวมถึงละครเรื่องรัตนโกสินทร์ แสดงเป็น พี่ชายของแม่เพ็ง นางเอกของเรื่อง

ก่อนที่ในปี 2543 เขาจะได้แสดงละครพื้นบ้านเรื่องแรกคือเรื่องนางสิบสอง แสดงเป็น พระรถเสน คู่กับ บี มาติกา น้องสาวของเขาที่แสดงเป็น นางเมรี ซึ่งทั้งคู่ได้แสดงคู่กันอีกในละครเรื่องพระสุธน–มโนห์รา ภาคต่อของเรื่องนางสิบสองในปีเดียวกัน

ในปี 2544 เขาได้แสดงละครพื้นบ้านเรื่อง แก้วหน้าม้า ในบท มานพน้อยวัชรา ร่างแปลงของแก้วมณี ตามด้วยสี่ยอดกุมาร แสดงเป็นแสงสุรีย์ (ไฟ) จากนั้นก็ได้มีผลงานละครกับทางช่อง 7 ซึ่งเป็นต้นสังกัดอีกหลายเรื่องอาทิ วงษ์สวรรค์ (2545), นะหน้าทองและเทพสามฤดู (2546), แหวนทองเหลือง (2547), เกราะกายสิทธิ์ (2549) และละครเรื่องสุดท้ายก่อนหันหลังให้วงการคือเรื่องสังข์ทอง เมื่อปี 2550 โดยแสดงเป็น พยนตรา

ผลงาน
-----

### ละครโทรทัศน์

| ปี | เรื่อง | ช่อง | แสดงเป็น |
| --- | --- | --- | --- |
| 2538 | สายโลหิต | ช่อง 7 | พ่อจันทร์ |
| 2539 | บ้านสอยดาว | ปวุฒิ (วัยเด็ก) |
| รัตนโกสินทร์ | พี่ชายแม่เพ็ง |
| 2546 | นะหน้าทอง | ทศพร |
| 2547 | แหวนทองเหลือง |  |

### ละครพื้นบ้าน

| ปี | เรื่อง | ช่อง | แสดงเป็น |
| --- | --- | --- | --- |
| 2543 | นางสิบสอง | ช่อง 7 | พระรถเสน |
| พระสุธน มโนห์รา | พระสุธน |
| 2544 | แก้วหน้าม้า | มานพน้อยวัชรา |
| สี่ยอดกุมาร | แสงสุรีย์ (ไฟ) |
| 2545 | วงษ์สวรรค์ | วงษ์สวรรค์ |
| 2546 | เทพสามฤดู | สามสี |
| 2549 | เกราะกายสิทธิ์ | อัคคาส (เกราะวันอังคาร) |
| 2550 | สังข์ทอง | พยนตรา (เป็นตัวร้ายและเป็นตัวละครใหม่ที่เพิ่มเข้ามา) |
|

อ้างอิง
-------

1. ↑  เปิดภาพล่าสุด บอย ปิยะรัชต์ อดีตพระเอกละครพื้นบ้านชื่อดัง
2. ↑  โฉมหน้าเมียและลูกสาว บอย สพล พี่ชายแท้ๆของ บี มาติกา
3. ↑  บอย ปิยะรัชต์ อดีตพระเอกจักรๆวงศ์ๆ เล่าเรื่องปาฏิหาริย์ หายป่วยโรคGBS
***โปรเทนนิส: เวิลด์คอร์ต*** (ญี่ปุ่น: プロテニスワールドコート; อังกฤษ: *Pro Tennis: World Court*) เป็นเกมอาร์เคดกีฬาเทนนิสที่นัมโควางจำหน่ายในปี ค.ศ. 1988 เฉพาะในประเทศญี่ปุ่นเท่านั้น ซึ่งทำงานในฮาร์ดแวร์นัมโคซิสเตม 1 และได้รับแรงบันดาลใจจากเกม*แฟมิลีเทนนิส*ของแฟมิคอมในปี ค.ศ. 1987 ส่วนเดือนสิงหาคม ค.ศ. 1998 เกมดังกล่าวได้รับการย้ายไปยังระบบคอนโซลพีซี เอนจิน ซึ่งมีการเพิ่มโหมดภารกิจเล่นตามบทบาทใหม่ในการเล่นเทนนิส และต่อมาได้รับการย้ายไปยังคอนโซลเทอร์โบกราฟซ์-16 ของอเมริกาเหนือโดยเอ็นอีซีภายใต้ชื่อ***เวิลด์คอร์ตเทนนิส*** (อังกฤษ: *World Court Tennis*) ในปี ค.ศ. 1989 รวมถึงมีภาคต่อชื่อ*ซูเปอร์เวิลด์คอร์ต*ที่ได้รับการเปิดตัวในปี ค.ศ. 1992 ซึ่งทำงานในฮาร์ดแวร์นัมโค เอ็นเอ-1 และอนุญาตให้ผู้เล่นเล่นพร้อมกันได้ถึงสี่คน

รูปแบบการเล่น
-------------

เมื่อเริ่มเกมผู้เล่นจะต้องเลือกแบบ "เดี่ยว" (ผู้เล่นที่ 1 ปะทะผู้เล่นที่ 2) หรือแบบ "คู่" (ทีมผู้เล่นปะทะทีมซีพียู) จากนั้นพวกเขาจะต้องเลือกผู้เล่นหนึ่งในยี่สิบคน (ชายสิบคน, หญิงแปดคน และหุ่นยนต์สองตัว) ก่อนที่จะเลือกหนึ่งในสามสนามที่แตกต่างกัน (นครนิวยอร์กแข็ง, ลอนดอนหญ้า และปารีสดิน) จากนั้นพวกเขาต้องเลือกว่าต้องการให้การแข่งขันมีความยาวหนึ่งหรือสามเซต และเมื่อพวกเขาทำเช่นนั้น ผู้เล่นที่ได้รับเลือกสองคน (หรือสี่คน) จะออกมา และเข้าประจำตำแหน่งในสนาม ผู้เล่นต้องใช้ก้านควบคุมแปดทิศทางเพื่อบังคับผู้เล่นที่เลือกไปรอบ ๆ ครึ่งสนาม และปุ่มสองปุ่มเพื่อตีลูกด้วยไม้ แต่เช่นเดียวกับในการแข่งขันเทนนิส การฟาล์ว, ลูกเสริฟกระทบตาข่าย และการดิวซ์สามารถเกิดขึ้นได้ (แต่สามารถปิดการตั้งค่า "ดิวซ์" ในเมนูตัวเลือกได้)

การตอบรับ
---------

เกมดังกล่าวได้รับการวิจารณ์ในเชิงบวกจากนักวิจารณ์ ซึ่งนิตยสาร*คอมพิวเตอร์แอนด์วิดีโอเกมส์*ได้วิจารณ์เวอร์ชันพีซี เอนจิน โดยให้คะแนนเกมนี้ที่ 94 เปอร์เซ็นต์ใน ค.ศ. 1989 และระบุว่า "ผู้เล่นสี่คนสามารถเล่นพร้อมกันได้ในเกมเทนนิสที่น่าทึ่งอย่างยิ่งนี้" ด้วย "ความน่าดึงดูดใจที่ยั่งยืนอย่างมาก" ส่วนนิตยสาร*เอซ*ได้วิจารณ์เวอร์ชันพีซี เอนจิน ใน ค.ศ. 1989 โดยให้คะแนน 935 คะแนนจาก 1,000 คะแนน และระบุว่าเป็นเกมที่ดีที่สุดอันดับสามสำหรับเครื่องเล่นดังกล่าว รองจาก*อาร์-ไทป์* และ*ไฟนอลแลปทวิน* พวกเขากล่าวว่า*เวิลด์เทนนิส*เป็น "เกมพีซี เอนจิน ที่ดีที่สุดในด้านกีฬา" และ "มีทุกอย่าง" รวมถึง "กราฟิกที่ยอดเยี่ยม, ทอปสปิน, ลูกหยอด, การตีแบบตีวอลเลย์" ที่น่าเชื่อถือ "การแยกหน้าจอ 3 มิติ" และโหมด "การผจญภัยแบบอาร์เคด"

อ้างอิง
-------

1. ↑  "World Court". GameFAQs. สืบค้นเมื่อ 31 December 2011.
2. 1 2  "World Court Tennis". GameFAQs. สืบค้นเมื่อ 31 December 2011.
3. ↑  Patterson, Eric L. (December 27, 2011). "5 WAYS JAPANESE GAMING STILL RULES: ATELIER TOTORI". *Electronic Gaming Monthly*. คลังข้อมูลเก่าเก็บจากแหล่งเดิมเมื่อ 2018-09-29. สืบค้นเมื่อ 31 December 2011.
4. ↑  "Complete Games Guide" (PDF). *Computer and Video Games* (Complete Guide to Consoles): 46–77. 16 October 1989.
5. ↑  "Console Wars" (PDF). *ACE*. No. 26 (November 1989). October 1989. p. 144.
โซนีเซนเตอร์ ผลงานที่สำคัญของ เฮลมุต ยาห์น
**เฮลมุต ยาห์น** (อังกฤษ: Helmut Jahn; 4 มกราคม พ.ศ. 2483 – 8 พฤษภาคม พ.ศ. 2564) สถาปนิกชาวอเมริกัน-เยอรมัน เกิดที่ ประเทศเยอรมนีและได้อพยพมาที่สหรัฐอเมริกา เป็นสถาปนิกชื่อดังของโลกคนหนึ่งในยุคปัจจุบัน ผลงานของยาห์นที่สำคัญได้แก่ อาคารโซนีเซนเตอร์ที่กรุงเบอร์ลิน ส่วนตัวขยายอาคารที่สนามบินโอ'แฮร์ อาคารในสนามบินสุวรรณภูมิ และตึกวันลิเบอร์ตีเพลซ ตึกที่สูงสุดในเมืองฟิลาเดลเฟีย

เฮลมุต ยาห์น เกิดที่เนือร์นแบร์ค ประเทศเยอรมนี หลังจากเข้าเรียนที่มหาวิทยาลัยเทคโนโลยีแห่งมิวนิก ระหว่าง พ.ศ. 2503 – 2508 เขาได้ทำงานกับ Peter C. von Seidlein เป็นเวลาหนึ่งปี ต่อมาใน พ.ศ. 2508 เพื่อศึกษาวิชาสถาปัตยกรรมศาสตร์ต่อในระดับปริญญาโทที่สถาบันเทคโนโลยีอิลลินอย (Illinois Institute Technology : IIT) ที่นั่น เขาได้ศึกษาในหลักสูตรที่ออกแบบโดย ลุดวิก มีส แวน เดอร์ โรห์ เรียนรู้ภาษาและเทคนิคของลัทธิสมัยใหม่แนวนานาชาติ (International Style modernism) 

ในปี 2510 เขาเข้าทำงานกับบริษัท ซี.เอฟ. เมอร์ฟีแอสโซซิเอตส์ ในชิคาโก และใน พ.ศ. 2516 ก็ได้รับแต่งตั้งเป็นรองประธานบริหาร และผู้อำนวยการการวางแผนและออกแบบ ในปี 2524 บริษัทได้เปลี่ยนชื่อเป็น "เมอร์ฟี/ยาห์น" ถึงแม้ว่า ชาลส์ เมอร์ฟี จะเสียชีวิตไม่กี่ปีหลังจากนั้น ในปี 2528 เหลือเพียงยาห์นเป็นผู้ดูแล ในปี 2549 เขาได้รับปริญญาดุษฎีบัณฑิตในสาขาปรัชญาการออกแบบจากที่สถาบันเทคโนโลยีอิลลินอยในวันที่ 16 ธันวาคม

เฮลมุต ยาห์น เสียชีวิตเมื่อวันที่ 8 พฤษภาคม ค.ศ. 2021 ในวัย 81 ปี จากการถูกรถยนต์สองคันชน ขณะที่เขาขี่จักรยานในแคมป์ตันฮิลส์ ห่างจากนครชิคาโก รัฐอิลลินอย ไปทางตะวันตกราว 60 ไมล์ โดยคนขับรถคนหนึ่งไม่ได้รับอันตรายจากเหตุดังกล่าว ขณะที่คนขับรถอีกรายได้รับบาดเจ็บเพียงเล็กน้อย

รางวัล
------

* พ.ศ. 2534 - "10 อันดับแรก สถาปนิกอเมริกันที่มีอิทธิพลต่อวิถีชีวิตชาวอเมริกันมากที่สุด" จาก สถาบันสถาปนิกอเมริกัน
* พ.ศ. 2536 - "รางวัลสถาปัตยกรรมโดดเด่น" จาก Illinois Academy of Fine Arts
* พ.ศ. 2547 - "Bundesverdienstkreuz Erster Klasse" จาก สหพันธ์สาธารณรัฐเยอรมนี
* พ.ศ. 2545 - "Institute Honour Award" จาก สถาบันสถาปนิกอเมริกัน สำหรับอาคารโซนีเซ็นเตอร์

ผลงานที่ทำชื่อเสียง
-------------------

* ห้องสมุดมหาลัยชิคาโก สหรัฐอเมริกา
* ที่ทำการรัฐอิลลินอย เมืองชิคาโก สหรัฐอเมริกา
* สนามบินโอ'แฮร์ เทอร์มิมัลของสายการบินยูไนเต็ด สหรัฐอเมริกา
* อาคารโซนีเซ็นเตอร์ กรุงเบอร์ลิน ประเทสเยอรมนี
* อาคารหมายเลข 3333 ถนนเซาท์สเตต (South State St.) อาคารเซอร์วิสอพาร์ตเมนต์ ส่วนขยายในสถาบันเทคโนโลยีอิลลินอย (IIT) ในชิคาโก สหรัฐอเมริกา
* ท่าอากาศยานสุวรรณภูมิ ประเทศไทย

* ส่วนขยายในสถาบันเทคโนโลยีอิลลินอยส่วนขยายในสถาบันเทคโนโลยีอิลลินอย
* ที่ทำการรัฐอิลลินอย เมืองชิคาโกที่ทำการรัฐอิลลินอย เมืองชิคาโก

แหล่งข้อมูลอื่น
---------------

* บทสัมภาษณ์ เฮลมุต ยาห์น[*ลิงก์เสีย*] จากเว็บสมาคมสถาปนิกสยาม
* สำนักงานเมอร์ฟี/ยาห์น (อังกฤษ)
**เดอะดรีมเมอร์ คอนโด/บาริสต้า/สถาปนิก** เป็นละครชุดไทย เขียนบทซีรีส์โดย ชัยอนันต์ สร้อยจำปา, กรรณิการ์ โตวรานนท์ สร้างเป็นละครซีรีส์ทางโทรทัศน์ โดยออกอากาศทางช่องวัน ในปึ 2559 นำแสดงโดย มชณต สุวรรณมาศ และ จินตนัดดา อัตถวิบูลย์

เรื่องย่อ
---------

เป็นเรื่องราวการทำตามความฝันของ ปองขวัญ (มชณต สุวรรณมาศ) สถาปนิกสาวที่มีความเชื่อเรื่องการออกแบบผลิตภัณฑ์เชิงนิเวศ หรือ Green Design เธอพยายามจะแสดงออกทั้งในชีวิตธรรมดาและชีวิตการทำงาน จนเธอได้โจทย์ใหญ่ในชีวิตมานั่นคือ การออกแบบคอนโดมิเนียมให้มีลักษณะสอดคล้องกับ Green Design และ Eco Living มากที่สุด ดูเหมือนงานนี้จะถูกจริตกับเธอ แต่แท้จริงแล้วขึ้นชื่อว่าการทำงาน ย่อมไม่มีอะไรสำเร็จง่ายๆ แน่นอน

ปองมีเพื่อนร่วมงานรุ่นน้องที่ชื่อ เท็ด (ภากร ธนศรีวนิชชัย) สถาปนิกหนุ่มเด็กนอกขี้เล่นอารมณ์ดี ที่มักหยอกเธอแบบทีเล่นทีจริง ถือว่าเป็นคู่กัดประจำสำนักงาน ทำให้ระยะห่างของทั้งคู่ลดน้อยลงเรื่อยๆ ความสัมพันธ์แบบนี้มักทำให้ฝ่ายใดฝ่ายหนึ่งเกิดมีความหวังขึ้นมา และความสัมพันธ์กลับเข้มข้นขึ้นเมื่อปองได้พบกับ เติ้ล (จินตนัดดา อัตถวิบูลย์) บาริสต้าสาวที่เปิดร้านอยู่ใกล้ๆ บ้านของเธอ ความสัมพันธ์ของคู่นี้เริ่มจากลูกค้าเจ้าของร้าน กลายมาเป็นเพื่อนซี้ และดูเหมือนความใกล้ชิดของทั้งคู่จะไม่หยุดอยู่แค่เพื่อนกัน

นักแสดง
-------

* มชณต สุวรรณมาศ รับบท ปอง/ปองขวัญ

Senior architect สาวมั่น ทำอะไรคล่องแคล่ว แต่เป็นคนหัวแข็ง ดื้อรั้น ไม่ฟังใคร ไม่มีคำ ว่าอะลุ่มอล่วย ยอมหักไม่ยอมงอ ไม่ชอบพึ่งพาใคร ภายนอกดูเป็นคนใจร้อน แต่ลึกๆ แล้ว รักธรรมชาติเป็นที่สุด เธอ แยกขยะ ปลูกต้นไม้ในห้องนอน พกแก้วน้ำเวลาไปซื้อเครื่องดื่ม ความชอบดังกล่าวส่งผลให้ผลงานของเธอออกไป ทาง Green Architecture
* จินตนัดดา อัตถวิบูลย์ รับบท เติ้ล

บาริสต้าสาวอินดี้ โลกส่วนตัวสูง มองโลกในแง่ดี มีความฝัน ใจเย็น รักการชง กาแฟ ใส่ใจเรื่องกาแฟมากกว่ารายได้ที่ควรจะได้รับ เธอรักการแต่งตัว เก๋ ดูดี มีสไตล์ ภายนอกดูไม่สู้คน แต่จริงๆ แล้ว เติ้ลเป็นคนอ่อนนอก แข็งใน ไม่ชอบพึ่งพาใคร ชอบที่จะยืนหยัดด้วยตัวเอง และด้วยความที่เป็นคนใส่ใจคนอื่น ทำให้เธอมักจะคิดถึงคนอื่นก่อนตัวเองเสมอ
* ภากร ธนศรีวนิชชัย รับบท เท็ด

Junior architect หนุ่มวัย 25 ปี ชอบแมนๆ รูปหล่อ บ้านรวย มาดกวน ขี้อ้อน เจ้าคารม เท็ดเป็นคนฉลาดพูด ชอบแต่งตัว โดยข้าวของที่ใช้ของแพงตามประสาลูกคนรวย ด้านความสัมพันธ์ เท็ดยังไม่มี แฟน เขาถูกเลี้ยงดูมาแบบ ตามใจ เลยไม่แคร์ใครนอกจากปอง เพราะเท็ดมีปองเป็นไอดอล ที่สำคัญ เท็ดแอบชอบ ปอง แต่ไม่กล้าจีบตรงๆ ได้แต่แกล้งปากเสียให้ปองโมโหเล่นไปวันๆ
* ญารินดา บุนนาค รับบท อั้ม

สถาปนิกสาวรุ่นใหญ่ใน วงการ เจ้าของบริษัทซึ่งเป็นไอดอลของปอง และระหว่างวิชาชีพกับความอยู่รอดเธอจะเลือกอะไร
* วสุ แสงสิงแก้ว รับบท คุณจินต์

Developer ที่มีความ ฝันที่จะรับผิดชอบต่อสังคม คำนึงถึงการ ออกแบบที่คิดและนำ พลังงานกลับมาใช้ เพื่อ ความสุขของ "ลูกบ้าน" และคนในสังคม
### นักแสดงรับเชิญ

* ดา เอ็นโดรฟิน

อ้างอิง
-------

ลำดับรายการโทรทัศน์
-------------------

| ช่องวัน: ละครดีดูที่ช่องวัน : วันเสาร์ เวลา 22.00 - 23.00 น. |
| --- |
| ก่อนหน้า | เดอะดรีมเมอร์ คอนโด/บาริสต้า/สถาปนิก | ถัดไป |
| **ฮอร์โมน วัยว้าวุ่น 3** | **สงครามนางงาม 2** *(รีรัน)* |

| ช่องวัน: ละครดีดูที่ช่องวัน : วันเสาร์-อาทิตย์ เวลา 13.00 - 14.00 น. และเวลาใหม่ 12.15 - 13.15 น. |
| --- |
| ก่อนหน้า | เดอะดรีมเมอร์ คอนโด/บาริสต้า/สถาปนิก | ถัดไป |
| **รักฝุ่นตลบ** *(รีรัน)* | **ดอกแก้วกาหลง** |
**สมเด็จพระจักรพรรดินีเสี่ยวติง พระบรมราชชนนีพันปีหลวง**  (จีน: 馬皇后, ไม่ปรากฏ-1614) เดิมเป็นพระมเหสีในจักรพรรดิหลงชิ่ง โดยทรงถวายตัวเป็นบาทบริจาริกา ในปีค.ศ.1567 และทรงได้รับการสถาปนาพระยศเป็น **เซิงหวนหวงกุ้ยเฟย** และมีพระประสูติกาล องค์ชายจูอี้จุน หลังจาก ค.ศ. 1572 (พ.ศ. 2115) จักรพรรดิหลงชิ่งสวรรคต องค์ชายจูอี้จุน ขณะนั้นพระชนมพรรษา 9 พรรษา เสด็จขึ้นครองราชย์เป็นสมเด็จพระจักรพรรดิว่านลี่  ทางราชสำนักสถาปนาพระยศ เซิงหวนหวงกุ้ยเฟย เป็น เหรินเซิงหวงกุ้ยไท่เฟย และพระราชอำนาจทั้งหมดจึงตกไปอยู่ที่พระนาง ซึ่งได้ให้มหาอำมาตย์จาง จวีเจิ้งเป็นผู้สำเร็จราชการแผ่นดิน และขันทีฝงเป่าขึ้นเป็นมหาขันที โดยให้ทั้งสองถือเป็นพระอาจารย์ของจักรพรรดิว่านลี่ ต่อมาเมื่อจักรพรรดิว่านลี่ เจริญพระชนมพรรษาขึ้น เริ่มมีการเบื่อหน่ายในราชการแผ่นดิน ทำพระองค์เสเพล สรรหาแต่ความรื่นเริง จนพระนางทรงพระพิโรธถึงกับจะถอดจักรพรรดิว่านลี่ออกจากฮ่องเต้ แต่ด้วยจางจวีเจิ้งและฝงเป่าช่วยทูลแก่พระนาง จึงคลายพระพิโรธลง เสด็จสวรรคตในปีที่สี่สิบสองของจักรพรรดิว่านหลี่ (ค.ศ.1614) หลังจากที่เสด็จสวรรคต จักรพรรดิว่านลี่ทรงสถาปนาพระนางเป็น **สมเด็จพระจักรพรรดินีเสี่ยวติง พระบรมราชชนนีพันปีหลวง**


| ก่อนหน้า |  | เซี่ยวติ้งฮองไทเฮา |  | ถัดไป |
| --- | --- | --- | --- | --- |
| **สมเด็จพระพันปีหลวงเหรินเซิง** |  |  **พระพันปีหลวงแห่งจักรวรรดิหมิง (ราชวงศ์หมิง)**  |  | **สมเด็จพระพันปีหลวงเสี้ยวจิง**
 |
**รูสเวลต์ สเกอร์ริต** (อังกฤษ: Roosevelt Skerrit; เกิด 8 มิถุนายน พ.ศ. 2515) เป็นนักการเมืองชาวดอมินีกา ซึ่งดำรงตำแหน่งเป็นนายกรัฐมนตรีดอมินีกาตั้งแต่ปี พ.ศ. 2547 เขายังเป็นสมาชิกรัฐสภาในเขตเลือกตั้งวียล์ เคส ตั้งแต่ปี 2543 ในระดับภูมิภาค เขาดำรงตำแหน่งเป็นประธานองค์กรแห่งรัฐแคริบเบียนตะวันออก (โออีซีเอส) และล่าสุดเป็นประธานชุมชนแคริบเบียน (ซีเออาไอซีโอเอ็ม) ในปี 2553 ปัจจุบันเป็นนายกรัฐมนตรีที่ดำรงตำแหน่งยาวนานที่สุดของดอมินีกา

นายกรัฐมนตรี
------------

รูสเวลต์ สเกอร์ริต หรือที่สมาชิกในครอบครัวและเพื่อนบางคนรู้จักกันในชื่อ "รูซี" กลายเป็นนายกรัฐมนตรีหลังจากการเสียชีวิตของปิแอร์ ชาลส์ ในเดือนมกราคม พ.ศ. 2547 ก่อนหน้านั้นสเกอร์ริตเป็นสมาชิกรัฐสภาในเขตเลือกตั้ง วียล์ เคส ซึ่งเป็นตำแหน่งที่เขาได้รับตั้งแต่การเลือกตั้งในเดือนกุมภาพันธ์ พ.ศ. 2543 นอกจากการเป็นนายกรัฐมนตรีแล้ว เขายังดำรงตำแหน่งรัฐมนตรีว่าการกระทรวงการคลัง ตั้งแต่ปี พ.ศ. 2547 รัฐมนตรีว่าการกระทรวงศึกษาธิการ กีฬา และกิจการเยาวชน และรัฐมนตรีว่าการกระทรวงการต่างประเทศ และเป็นหัวหน้าพรรคแรงงานดอมินีกา

เมื่อเข้ารับตำแหน่ง สเกอร์ริตกลายเป็นหัวหน้ารัฐบาลที่อายุน้อยที่สุดในโลก แซงหน้า โจเซฟ คาบิลา แห่งสาธารณรัฐประชาธิปไตยคองโก ด้วยชัยชนะในการเลือกตั้งเดือนพฤษภาคม พ.ศ. 2548 ของพรรคของเขา สเกอร์ริตจึงกลายเป็นผู้นำระดับชาติที่ได้รับการเลือกตั้งตามระบอบประชาธิปไตยคนแรกของโลกที่เกิดในทศวรรษที่ 1970 ณ เดือนธันวาคม พ.ศ. 2553 สเกอร์ริทยังคงเป็นหัวหน้ารัฐบาลที่อายุน้อยที่สุดในซีกโลกตะวันตก และอายุน้อยที่สุดเป็นอันดับสามของโลก รองจาก แอนดรี ราโจเอลินา (มาดากัสการ์) และ อิกอร์ ลุคซิช (มอนเตเนโกร)

อ้างอิง
-------

1. 1 2 3  "ROTATION SCHEDULE FOR THE CHAIRMANSHIP OF THE CONFERENCE 1 JANUARY 2018 TO 30 JUNE 2025" (PDF). คลังข้อมูลเก่าเก็บจากแหล่งเดิม (PDF)เมื่อ 2021-12-28. สืบค้นเมื่อ 2023-01-08.
2. ↑  Dominica News Online (accessed 18 January 2011) เก็บถาวร มีนาคม 3, 2011 ที่ เวย์แบ็กแมชชีน
3. ↑  "Home - Ministry of Finance". *finance.gov.dm*.
4. ↑  Who's your daddy? (accessed 24 December 2010) เก็บถาวร ตุลาคม 24, 2014 ที่ เวย์แบ็กแมชชีน
5. ↑  Deputy Prime Minister > Biography (accessed 24 December 2010) เก็บถาวร กรกฎาคม 22, 2011 ที่ เวย์แบ็กแมชชีน

เพิ่มเติม
---------


วิกิมีเดียคอมมอนส์มีสื่อที่เกี่ยวข้องกับ **รูสเวลต์ สเกอร์ริต**

วิกิคำคมมีคำคมเกี่ยวกับ ***รูสเวลต์ สเกอร์ริต***

* เว็บไซต์ทางการ
**มาร์ก กอร์ดอน โรบินส์** (อังกฤษ: Mark Gordon Robins, เกิด 22 ธันวาคม 1969) เป็นผู้จัดการทีมฟุตบอลชาวอังกฤษและอดีตนักฟุตบอลอาชีพ ซึ่งปัจจุบันดำรงตำแหน่งผู้จัดการทีมคอเวนทรีซิตีในศึกอีเอฟแอลแชมเปียนชิป ในฐานะผู้เล่นเขาเป็นกองหน้าและเป็นที่รู้จักกันดีในช่วงเวลาของเขาในพรีเมียร์ลีกกับนอริชซิตีและเลสเตอร์ซิตี

โรบินส์เริ่มต้นอาชีพของเขากับแมนเชสเตอร์ยูไนเต็ด ในช่วงเวลานี้ เขายิงประตูชัยใส่นอตทิงแฮมฟอเรสต์ในรอบรองชนะเลิศเอฟเอคัพ ปี 1990 ซึ่งต่อมาได้รับเครดิตว่า "ช่วยเซฟ" ตำแหน่งของอเล็กซ์ เฟอร์กูสันที่โอลด์แทรฟฟอร์ดได้ หลังจากใช้เวลากับนอริชและเลสเตอร์ โรบินส์ก็ไปเล่นให้กับเรดิง, แมนเชสเตอร์ซิตี, วอลซอลล์, รอเทอรัมยูไนเต็ด, บริสตอลซิตี และเชฟฟีลด์เวนส์เดย์ในฟุตบอลลีก โรบินส์ยังเล่นในยุโรปภาคพื้นทวีปร่วมกับโคเปนเฮเกน, อูเรนเซ และพานิโอนิออส ก่อนที่เขาจะแขวนสตั๊ดกับเบอร์ตันอัลเบียนในคอนเฟอเรนซ์เนชันนัล (เนชันนัลลีกในปัจจุบัน) ในปี 2005

ในปี 2007 2 ปีหลังจากแขวนสตั๊ดเขาเริ่มงานผู้จัดการทีมเมื่อกลายเป็นผู้จัดการทีมรอเทอรัมยูไนเต็ดและย้ายไปบาร์นสลีย์ในตำแหน่งเดียวกันในปี 2009 ก่อนที่จะออกจากตำแหน่งในปี 2011 เนื่องจากมีความคิดเห็นที่แตกต่างกันระหว่างเขาและบอร์ดบริหาร

ระดับสโมสร
----------

### แมนเชสเตอร์ยูไนเต็ด

โรบินส์มีส่วนสำคัญในการคว้าแชมป์เอฟเอคัพ ในปี 1990 ซึ่งเป็นถ้วยรางวัลใบแรกของอเล็กซ์ เฟอร์กูสันกับสโมสร โดยทำประตูชัยในรอบรองชนะเลิศนัดรีเพลย์กับโอลดัมแอทเลติก ยูไนเต็ดจะพบกับนอตทิแฮมฟอเรสต์ (1 ในทีมที่ประสบความสำเร็จมากที่สุดในบอลถ้วยในช่วงปลายทศวรรษ 1980 และต้นทศวรรษ 1990) เมื่อวันที่ 7 มกราคม 1990 ที่ซิตีกราวด์ในเอฟเอคัพรอบที่ 3 สื่อต่างพากันจับตามอง (แต่ถูกปฏิเสธโดยมาร์ติน เอ็ดเวิดส์ ประธานสโมสรยูไนเต็ดในตอนนั้น) ว่าอเล็กซ์ เฟอร์กูสัน ผู้จัดการทีมยูไนเต็ดอยู่ภายใต้แรงกดดันว่าอาจจะถูกปลดออกจากตำแหน่งหากยูไนเต็ดแพ้และตกรอบบอลถ้วย ขณะที่พวกเขาอยู่ที่ 15 ในลีกและตกรอบฟุตบอลลีกคัพไปแล้ว

อ้างอิง
-------

1. 1 2  "มาร์ก โรบินส์". *Barry Hugman's Footballers*. สืบค้นเมื่อ 28 พฤษภาคม 2018.
2. ↑  Dunk, Peter, บ.ก. (1987). *Rothmans Football Yearbook 1987–88*. London: Queen Anne Press. p. 234. ISBN 978-0-356-14354-5.
3. ↑  "25 years on: Robins saves Ferguson". BBC.
4. ↑  "FA Cup heroes: Mark Robins remembers the goal that saved Sir Alex Ferguson from the Man Utd sack". *The Telegraph*.
**วัดคันลัด** เป็นวัดราษฎร์สังกัดคณะสงฆ์ฝ่ายมหานิกาย ในหมู่ที่ 9 บ้านหัวรอ ตำบลทรงคนอง อำเภอพระประแดง จังหวัดสมุทรปราการ

ประวัติ
-------

วัดสร้างขึ้นราว พ.ศ. 2349 (สมัยพระบาทสมเด็จพระพุทธเลิศหล้านภาลัย) เมื่อครั้งชาวรามัญได้อพยพจากเมืองประทุมธานีและนนทบุรี พระยานครเขื่อนขันธ์รามัญราชชาติเสนาบดีศรีสิทธิสงคราม (ทอมา คชเสนี) ผู้แป็นเจ้าเมืองได้นำชาวรามัญมาตั้งถิ่นฐานที่เมืองนครเขื่อนขันธ์ โดยมีผู้มาอยู่ที่ตำบลทรงคนอง และเลือกวัดคันลัดที่มีอยู่เดิมแล้ว เป็นวัดประจำหมู่บ้าน แล้วก็นิมนต์เอาพระชาวรามัญมาปกครองวัด

เดิมวัดเป็นที่ฝังช้างหลวงเรียกว่า *สุสานช้างหลวง* มีหลักฐานว่าในปลายสมัยพระบาทสมเด็จพระพุทธเลิศหล้านภาลัย เมื่อพระยาเศวตคชลักษณ์ล้ม และในสมัยพระบาทสมเด็จพระนั่งเกล้าเจ้าอยู่หัว เมื่อพระยามงคลหัสดินทร์ล้ม ก็โปรดเกล้าฯ ให้นำศพพระยาช้างไปฝังที่นี่ มีการขุดพบกระดูกช้างเป็นจำนวนมากในวัดแห่งนี้

วัดได้รับพระราชทานวิสุงคามสีมา เมื่อวันที่ 15 มกราคม พ.ศ. 2513 ได้ทำการผูกพัทธสีมาเมื่อวันที่ 18 กุมภาพันธ์ พ.ศ. 2518

อาคารเสนาสนะ
------------

พระอุโบสถหลังเดิมก่ออิฐถือปูน หน้าบันมีจานกระเบื้องประดับ หลังคาไม่มีช่อฟ้า ใบระกา กำแพงแก้ว พระอุโบสถเคยได้รับการขึ้นทะเบียนจากกรมศิลปากร มีพระประธานจีวรมีลายดอกพิกุล ปัจจุบันย้ายไปพระอุโบสถหลังใหม่ ส่วนพระอุโบสถหลังใหม่สร้างปี พ.ศ. 2512 แล้วเสร็จเมื่อ พ.ศ. 2517 มีความกว้าง 8 เมตร ยาว 22 เมตร เป็นอาคารทรงไทย ประตู หน้าต่าง ไม้แกะสลักลวดลายลงรักปิดทอง เดิมมีศาลาการเปรียญหลังเดิมเป็นศาลาไม้ 3 หลัง ติดต่อกัน แต่ปัจจุบันได้รื้อไปแล้ว และได้สร้างศาลาการเปรียญหลังใหม่ที่ใหญ่กว่าเดิม

มีเจดีย์ทรงไม้ย่อมุมสี่เหลี่ยม จำนวน 2 องค์ ขณะนี้ยังมีอยู่แต่ทรงได้เปลี่ยนไป เนื่องจากได้มีการถมที่หนีน้ำท่วม และเทพื้นเป็นลานจอดรถ ด้านหน้าอุโบสถมีเจดีย์สถูปบรรจุอัฐิอดีตเจ้าอาวาส และพระที่มรณภาพ ทรงยุโรป มีหอระฆังโบราณ มีเสาหงส์ต้นใหม่ได้สร้างขึ้นในปี พ.ศ. 2546 ฝั่งเดียวกันกับเสาหงส์ต้นเดิมก็ยังมีศาลา 2 แท่น

วัดมีศาลาราหูอมจันทร์ กุฏิสงฆ์ไม้ทรงไทย 2 ชั้น หอสวดมนต์-หอฉัน ทรงไทยก่ออิฐถือปูน 2 ชั้น เมรุเผาศพ ประกอบด้วยศาลาบำเพ็ญกุศลศพ 5 หลังศาลาทรงไทยหลังสูง 2 ชั้น นอกจากนี้ยังมีโรงเรียนประชาบาล สถานีอนามัย อาศัยพื้นที่ของวัด

วัดมีพระพุทธรูปเก่าแก่จากเมืองมัณฑะเลย์ ประเทศพม่า เรียกว่า *หลวงพ่อมัณฑะเลย์* พระพุทธรูปศิลปะมอญ เดิมอยู่ในตู้ลายไม้สักตั้งอยู่ที่หอสวดมนต์แต่ภายหลังมีโจรชอบมาขโมยพระ

รายนามเจ้าอาวาส
---------------

* พระครูหนู
* พระอาจารย์แกล้ง
* พระอุปัชฌาย์ เชย ทองเจริญ พ.ศ. 2416–2490
* พระครูบรรจง ทองเจริญ พ.ศ. 2492–2511
* พระสมุทรพัฒนโสภณ เจ้าคณะอำเภอพระประแดง (เป็นเจ้าอาวาส พ.ศ. 2512–2554)
* พระครูสุภัทรกิจจาทร (พระอาจารย์หลาย) เจ้าอาวาสวัดคันลัดองค์ปัจจุบัน

อ้างอิง
-------

1. ↑  "เรียนรู้วัฒนธรรมมอญ". *สวนศรีนครเขื่อนขันธ์*.
2. ↑  รัฐมนตรี ดิษฐเจริญ (23 พฤษภาคม 2558). "งานแสดงมุฑิตาจิตทำบุญอายุวัฒนมงคล พระอาจารย์หลาย เจ้าอาวาสวัดคันลัด พระประแดง". *แนวหน้า*.
3. ↑  "วัดคันลัด". *ไทยตำบล*. คลังข้อมูลเก่าเก็บจากแหล่งเดิมเมื่อ 2018-12-12. สืบค้นเมื่อ 2020-08-17.
**วัดสัตหีบ** หรือ **วัดหลวงปู่อี๋** ตั้งอยู่เลขที่ 333 หมู่ 1 ถนนชายทะเล ตำบลสัตหีบ อำเภอสัตหีบ จังหวัดชลบุรี ด้านหลังวัดติดทะเล พระครูวรเวทมุนี (อี๋ พุทฺธสโร) สร้างวัดนี้ขึ้นเมื่อ พ.ศ 2442 ในสมัยพระบาทสมเด็จพระจุลจอมเกล้าเจ้าอยู่หัว โดยนายขำและนางเอียง ทองขำ โยมบิดาและโยมมารดาของหลวงปู่ฯ ได้ขอพระราชทานที่ดินว่างเปล่าเป็นป่าไม้ที่ไม่มีเจ้าของ พระองค์ทรงอนุญาตให้สร้างวัดได้ ด้านเหนือติดทางเกวียน ด้านใต้ติดทะเลและด้านตะวันตกติดป่า ด้านตะวันออกติดที่ดินบ้านสัตหีบ โดยในปัจจุบันวัดนี้มีเนื้อที่จำนวน 30 ไร่ 28 ตารางวา ได้รับพระราชทานวิสุงคามสีมาอุโบสถหลังแรกเมื่อวันที่ 21 กันยายน ร.ศ. 138 พ.ศ. 2463 เนื้อที่ได้รับพระราชทาน กว้าง 2 เส้น ยาว 3 เส้น ต่อมาเมื่อ พ.ศ. 2557 ได้รับการยกสถานะเป็นพระอารามหลวงชั้นตรีชนิดสามัญ

รายนามเจ้าอาวาสวัดสัตหีบตั้งแต่อดีตจนถึงปัจจุบัน
------------------------------------------------

|  |  |  |  |  |
| --- | --- | --- | --- | --- |
| **ลำดับ** | **รายนาม** | **เริ่มวาระ** | **สิ้นสุดวาระ** | **รวมระยะเวลา (ปี)** |
| 1 | **พระครูวรเวทมุนี (อี๋ พุทฺธสโร)** | พ.ศ. 2442 | พ.ศ. 2489 | 47 ปี |
| 2 | **พระครูศรีสัตตคุณ (เกษม สนตุสฺสโก)** | พ.ศ. 2489 | พ.ศ. 2496 | 9 ปี |
| 3 | **พระครูศรีสัตตคุณ (บัญญัติ โกมุทโท)** | พ.ศ. 2496 | พ.ศ. 2527 | 31 ปี |
| 4 | **พระครูวิบูลธรรมบาล (เหล็ง ธมฺมปาโล)** | พ.ศ. 2527 | พ.ศ. 2557 | 30 ปี |
| 5 | **พระวชิรคุณากร (วรรณะ ทสฺสนีโย)** | พ.ศ. 2558 | ปัจจุบัน |  |

อ้างอิง
-------

1. ↑  "มหาเถรสมาคม เพิ่ม 'พระอารามหลวง' 9 วัด รวม 21 วัด และมีมติถอนวัดอโศการาม". คลังข้อมูลเก่าเก็บจากแหล่งเดิมเมื่อ 2021-08-25. สืบค้นเมื่อ 2021-08-25.
**พระยายะหริ่ง (นิยูโซฟ หรือ รายาโต๊ะกี)** (มลายู: *Nik Yusuf* or Raja Tokki) เป็นเจ้าเมืองปัตตานีในช่วงปี พ.ศ. 2375-2381 โดยเป็นรายาปัตตานีคนที่ 6 ต่อมาได้รับแต่งตั้งเป็นพระยายะหริ่งคนที่ 3

ประวัติ
-------

Pintu besar dan hadapan istana jammu ประตูวังยะหริ่งเดิม ถ่ายปี พ.ศ. 2443
พระยายะหริ่ง (นิยูโซฟ) มีประวัติเล่าว่า รัชสมัยพระบาทสมเด็จพระพุทธยอดฟ้าจุฬาโลกมหาราช ต้นกรุงรัตนโกสินทร์ เมื่อปาตานีเสียเมืองให้แก่สยาม นิยูโซฟอายุเพียง 6 ขวบ ถูกนำตัวไปยังกรุงเทพพร้อมบิดาที่ชื่อวันฟาตัน ต่อมาได้รับการอุปถัมภ์จากนายทหารท่านหนึ่งจนเมื่อเติบใหญ่มีโอกาสได้รับราชการอยู่ในกรมพระราชวังบวรสถานมงคล จนกระทั่งเมื่อเข้าสู่รัชสมัยพระบาทสมเด็จพระนั่งเกล้าเจ้าอยู่หัว หัวเมืองมลายูเกิดความวุ่นวาย และมีการสืบทราบว่า "นิยูโซฟ" มีเชื้อสายเจ้าผู้ครองเมืองปาตานี จึงโปรดเกล้าแต่งตั้งเป็น "พระยาตานี" ปกครองเมืองปัตตานี ตั้งวังที่ทำการ ณ กัวลาบือเก๊าะ บริเวณตำบลอาเนาะรูหรือโรงเรียนจ้องฮั้วในปัจจุบัน จนกระทั่งหลวงสวัสดิภักดี (ยิ้มซ้าย) รักษาราชการเมืองยะหริ่งถึงแก่อนิจกรรม เวลานั่นเมืองกลันตันเกิดความวุ่นวายระหว่างพระยากลันตัน (ตวนสนิปากแดง) และตนกูปะสา จึงได้โปรดเกล้าแต่งตั้งตนกูปะสาเป็นพระยาตานี และย้ายนิยูโซฟเป็นพระยายะหริ่ง ได้สร้างวังว่าราชการเมืองที่ตำบลบ้านยามู ริมลำน้ำเมืองยะหริ่งฟากทิศใต้

การสืบเชื้อสาย
--------------

นิยูโซฟ บุตรวันฟาตัน บุตรออรังกายารัตนาดีรายา บุตรวันฟากิฮ์ อาลี มหารายาเลลา บุตรสุลต่านอับดุลฮามิดชาห์ (นิมุสตอฟา) ดาตูยามู-จามปา บุตรสุลต่านมุซอฟฟัร (วันมุซอฟฟัร) บุตรสุลต่านอับดุลลอฮ์ อุมดาตุดดีน (Wan Bo Tri Tri) เจ้าผู้ครองเมืองปัณฑุรังคะ แห่งอาณาจักรจามปา

บุตร-ธิดา
---------

พระยายะหริ่ง (นิยูโซฟ) มีบุตรธิดารวม 7 คน ทราบชื่อ 4 คน ได้รับแต่งตั้งเป็นพระยายะหริ่งมี 2 คน ได้แก่

* พระยายะหริ่ง (นิตีมุง)
* พระยาพิบูลเสนานุกิจพิชิตเชษฐภักดี (นิเมาะ)
* รายาสาบัน
* นิเซ็ง

อ้างอิง
-------

1. ↑  ภูมิหลังสืบเชื้อสายวังยะหริ่ง (PDF).P.60.
2. ↑  วังจะบังตีกอ[*ลิงก์เสีย*](PDF).34.
3. ↑  การปกครองบริเวณ7หัวเมือง (PDF).P136.-137.
ในสถาปัตยกรรมโบสถ์พราหมณ์ **ประณาละ** (IAST: praṇāla; ปฺรณาล) หรือ **ประณาลี** เป็นช่องทางปล่อยน้ำออกที่ติดตั้งเข้ากับผนังของครรภคฤห์ โดยมีไว้ปล่อยน้ำจากพิธีหรือของเหลวอื่นที่เทใส่รูปเคารพ

ประวัติศาสตร์
-------------

หลักฐานที่เก่าแก่ที่สุดของประณาละสามารถย้อนไปได้ถึง 100 ปีก่อนคริสต์กาลถึงศตวรรษที่ 2 ที่แหล่งโบราณคดีกันกลีตีละในอินเดียเหนือ และยังคงปรากฏการใช้งานเรื่อยมา เช่นในสมัยคุปตะ อย่างไรก็ตาม ประณาละในลักษณะที่สร้างขึ้ยนและแกะสลักอย่างปราณีตอลังการนั้นเริ่มมาพบในศตวรรษที่ 8 และพบได้ทั่วไปในโบสถ์พราหมณ์ในอินเดีย กระนั้นในเอเชียตะวันออกเฉียงใต้กลับไม่พบแพร่หลายเท่า ยกเว้นเพียงในชวา

ชื่ออื่น ๆ ของประณาละ เช่น ประณาลี (praṇāli), ณาละ (nāla), ณาลี (nāli), โคมุข (gomukha) และ นฤคม (nirgama) นักโบราณคดีชาวฝรั่งเศสในสมัยศตวรรษที่ 20 เรียกประณาละว่า "โสมสูตร" (soma-sūtra) กระนั้นในเอกสารอินเดีย คำนี้มีไว้เรียกเส้นทางหรือช่องทางที่ใช้ตั้งประณาละ ซึ่งเป็นคนละส่วนกัน

การออกแบบ
---------

ประณาละใช้งานเพื่อระบายน้ำ *อภิเษกตีรถะ* ทั้ง น้ำ นม กี ที่เทลงบนเทวรูปภายในโบสถ์พราหมณ์

ชนิดของประณาละที่พบบ่อยที่สุดในโบสถ์พราหมณ์โบราณคือ มกรประณาละ (makara-pranala) ซึ่งนิยมเปรียบเทียบกับการ์กอยล์ในยุโรป มกรประณาละสร้างเป็นรูปของมกร ซึ่งเป็นสัตว์ในตำนานที่มีอาศัยในน้ำ การสร้างประณาละเป็นรูปมกรจึงมีความนิยมเนื่องจากมกรมีความเกี่ยวเนื่องกับน้ำ เอกสารสมัยศตวรรษที่ 11 *สมรังคนสูตรธร* เสนอให้สร้างประณาละโดยรอบครรภคฤห์เพื่อระบายน้ำโดยทำฝั่งทางออกเป็นรูปมกร ใน *วาสตุศาสตระ* จากปลายศตวรรษที่ 11 ซึ่งรวบรวมข้อมูลเกี่ยวกับสถาปัตยกรรมมารุ-คุรชร มีการกล่าวถึงประณาละเช่นกัน ใน *อปรชีตปฤจฉา* จากปลายศตวรรษที่ 12 กล่าวถึงมกรประณาละ ว่าใช้ระบายน้ำออกจาก ชคตี (ฐาน) ของอาคารในโบสถ์พราหมณ์

อ้างอิง
-------

1. 1 2 3  M. A. Dhaky 1982, p. 121. sfn error: no target: CITEREFM.\_A.\_Dhaky1982 (help)
2. ↑  M. A. Dhaky 1982, p. 119. sfn error: no target: CITEREFM.\_A.\_Dhaky1982 (help)
3. ↑  S. K. R. Rao 2001, p. 103. sfn error: no target: CITEREFS.\_K.\_R.\_Rao2001 (help)
4. ↑  M. A. Dhaky 1982, pp. 147–148. sfn error: no target: CITEREFM.\_A.\_Dhaky1982 (help)
5. ↑  S. P. Gupta & S. N. Vijayakumar 2010, p. 204. sfn error: no target: CITEREFS.\_P.\_GuptaS.\_N.\_Vijayakumar2010 (help)
6. ↑  M. A. Dhaky 1982, p. 134. sfn error: no target: CITEREFM.\_A.\_Dhaky1982 (help)
7. ↑  M. A. Dhaky 1982, p. 122. sfn error: no target: CITEREFM.\_A.\_Dhaky1982 (help)